พระราชกฤษฎีกาพระราชกฤษฎีกาว่าด้วยปริญญา ครุยวิทยฐานะ และเข็มวิทยฐานะของมหาวิทยาลัยเชียงใหม่พ.ศ. ๒๕๑๒[๑] ภูมิพลอดุลยเดช ป.ร. ให้ไว้ ณ วันที่ ๒๔ มิถุนายน พ.ศ. ๒๕๑๒ เป็นปีที่ ๒๔ ในรัชกาลปัจจุบัน พระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้า ฯ ให้ประกาศว่า โดยที่เป็นการสมควรกำหนดปริญญาชั้นของปริญญาอักษรย่อปริญญา ลักษณะ ชนิด ประเภทและส่วนประกอบของครุยวิทยฐานะและเข็มวิทยฐานะ ของมหาวิทยาลัยเชียงใหม่ อาศัยอำนาจตามความในมาตรา๑๕๓ ของรัฐธรรมนูญแห่งราชอาณาจักรไทย กับมาตรา ๔๓ และมาตรา ๔๗แห่งพระราชบัญญัติมหาวิทยาลัยเชียงใหม่ พ.ศ. ๒๕๑๒ จึงทรงพระกรุณาโปรดเกล้า ฯให้ตราพระราชกฤษฎีกาขึ้นไว้ ดังต่อไปนี้ มาตรา ๑ พระราชกฤษฎีกานี้เรียกว่า"พระราชกฤษฎีกาว่าด้วยปริญญา ครุยวิทยฐานะ และเข็มวิทยฐานะ ของมหาวิทยาลัยเชียงใหม่พ.ศ. ๒๕๑๒" มาตรา ๒พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป มาตรา ๓ ให้กำหนดปริญญา ชั้นของปริญญาและอักษรย่อปริญญาของมหาวิทยาลัยเชียงใหม่ ในสาขาวิชาต่าง ๆ ดังต่อไปนี้ (๑) สาขาวิชาประวัติศาสตร์ สาขาวิชาภาษาไทยสาขาวิชาภาษาอังกฤษ สาขาวิชาภาษาฝรั่งเศส สาขาวิชาการสื่อสารมวลชนสาขาวิชาการบัญชี สาขาวิชาเศรษฐศาสตร์ สาขาวิชารัฐศาสตร์และสาขาวิชาศึกษาศาสตร์ที่ศึกษากระบวนวิชาการสอนวิชาภาษาไทย กระบวนวิชาการสอนวิชาภาษาปัจจุบันต่างประเทศกระบวนการสอนวิชาสังคมศึกษา หรือกระบวนวิชาการสอนวิชาธุรกิจศิลป์ เป็นวิชาเอกมีปริญญาสามชั้น คือ (ก) ปริญญาเอกเรียกว่า"ศิลปศาสตรดุษฎีบัณฑิต" ใช้อักษรย่อว่า "ศศ.ด." ระบุชื่อสาขาวิชาในวงเล็บต่อท้าย (ข) ปริญญาโทเรียกว่า"ศิลปศาสตรมหาบัณฑิต" ใช้อักษรย่อว่า "ศศ.ม." ระบุชื่อสาขาวิชาในวงเล็บต่อท้าย (ค) ปริญญาตรีเรียกว่า"ศิลปศาสตรบัณฑิต" ใช้อักษรย่อว่า "ศศ.บ." ระบุชื่อสาขาวิชาในวงเล็บต่อท้าย (๒)สาขาวิชาจิตวิทยา สาขาวิชาภูมิศาสตร์ สาขาวิชาสังคมวิทยาและมานุษยวิทยาสาขาวิชาเคมี สาขาวิชาคณิตศาสตร์ สาขาวิชาชีววิทยา สาขาวิชาธรณีวิทยา สาขาวิชาฟิสิกส์สาขาวิชาพยาบาล สาขาวิชาเทคนิคการแพทย์ สาขาวิชาเกษตรศาสตร์ และสาขาวิชาศึกษาศาสตร์ที่ศึกษากระบวนวิชาการสอนวิชาวิทยาศาสตร์กระบวนวิชาการสอนวิชาคณิตศาสตร์ หรือกระบวนการสอนวิชาเกษตรศาสตร์ เป็นวิชาเอกมีปริญญาสามชั้น คือ (ก) ปริญญาเอกเรียกว่า"วิทยาศาสตรดุษฎีบัณฑิต" ใช้อักษรย่อว่า "วท.ด." ระบุชื่อสาขาวิชาในวงเล็บต่อท้าย (ข) ปริญญาโทเรียกว่า"วิทยาศาสตรมหาบัณฑิต" ใช้อักษรย่อว่า "วท.ม." ระบุชื่อสาขาวิชาในวงเล็บต่อท้าย (ค) ปริญญาตรี เรียกว่า"วิทยาศาสตรบัณฑิต" ใช้อักษรย่อว่า "วท.บ." ระบุชื่อสาขาวิชาในวงเล็บต่อท้าย (๓) สาขาวิชาแพทยศาสตร์ มีปริญญาสองชั้น คือ (ก) ปริญญาเอกเรียกว่า"แพทยศาสตรดุษฎีบัณฑิต"ใช้อักษรย่อว่า "พ. ด." (ข) ปริญญาตรีเรียกว่า "แพทยศาสตรบัณฑิต"ใช้อักษรย่อว่า "พ.บ." (๔) สาขาวิชาเภสัชศาสตร์มีปริญญาสามชั้น คือ (ก) ปริญญาเอกเรียกว่า"เภสัชศาสตรดุษฎีบัณฑิต" ใช้อักษรย่อว่า "ภ. ด." (ข) ปริญญาโทเรียกว่า"เภสัชศาสตรมหาบัณฑิต" ใช้อักษรย่อว่า "ภ. ม." (ค) ปริญาตรีเรียกว่า"เภสัชศาสตรบัณฑิต" ใช้อักษรย่อว่า "ภ. บ." มาตรา ๔ ครุยวิทยาฐานะของมหาวิทยาลัยเชียงใหม่มีสามชั้น คือ (๑) ชั้นดุษฎีบัณฑิต ครุยทำด้วยผ้าหรือแพรสีดำเย็บเป็นเสื้อคลุม ยาวเหนือข้อเท้าประมาณ ๑๕ เซนติเมตร หลังจีบ ตัวเสื้อผ่าอกตลอดมีแถบกำมะหยี่สีดำ กว้าง ๑๐ เซนติเมตร เย็บติดเป็นสาบตลอดด้านหน้าทั้งสองข้างและโอบรอบคอเสื้อแขนกว้างยาวตกข้อมือปลายแขนรวบติดข้อมือตอนกลางแขนทั้งสองข้างมีแถบกำมะหยี่สีดำ กว้าง ๕ เซนติเมตร จำนวนสามแถบติดเรียงกันระยะห่าง ๕ เซนติเมตร มีผ้าคล้องคอ ตามแบบครุยปริญญาสากล ด้านในทำด้วยผ้าหรือแพรสีม่วงด้านนอกทำด้วยผ้าหรือแพรสีดำเช่นเดียวกับเสื้อ มีแถบกำมะหยี่สีประจำสาขาวิชา กว้าง ๘ เซนติเมตร ทาบรอบคอปลายนอกของผ้าคล้องคอขลิบด้วยผ้าหรือแพรสีม่วง กว้าง ๑ เซนติเมตรประกอบด้วยหมวกแผ่นสี่เหลี่ยมจตุรัสยาวด้านละ ๒๔ เซนติเมตร ทำด้วยผ้าหรือสักหลาดสีดำมีพู่ทำด้วยดิ้นทองยาว๒๒ เซนติเมตร (๒) ชั้นมหาบัณฑิต เช่นเดียวกับดุษฎีบัณฑิตแต่แถบกำมะหยี่สีดำที่เย็บติดเป็นสาบกว้าง ๘ เซนติเมตร ต้นแขนกว้าง ปลายแขนแคบมีช่องสอดแขนออกที่ท้องแขน และทิ้งชายห้อยไม่มีแถบที่แขนหมวกมีพู่ทำด้วยไหมสีดำยาว ๒๒ เซนติเมตร (๓) ชั้นบัณฑิต เช่นเดียวกับชั้นมหาบัณฑิตแต่แถบกำมะหยี่สีดำที่เย็บติดเป็นสาบ กว้าง ๖ เซนติเมตร แขนกว้างยาวถึงข้อมือ สีแถบกำมะหยี่ประจำสาขาวิชามีดังนี้ (๑) สาขาวิชาประวัติศาสตร์ สาขาวิชาภาษาไทยสาขาวิชาภาษาอังกฤษ สาขาวิชาภาษาฝรั่งเศส สาขาวิชาการสื่อสารมวลชนและสาขาวิชาจิตวิทยา สีขาว (๒) สาขาวิชาการบัญชี สาขาวิชาเศรษฐศาสตร์สาขาวิชารัฐศาสตร์ สาขาวิชาภูมิศาสตร์ และสาขาวิชาสังคมวิทยาและมานุษยวิทยา สีฟ้า (๓) สาขาวิชาศึกษาศาสตร์ สีฟ้าอ่อน (๔) สาขาวิชาเคมี สาขาวิชาคณิตศาสตร์สาขาวิชาชีววิทยา สาขาวิชาธรณีวิทยา และสาขาวิชาฟิสิกส์ สีเหลือง (๕) สาขาวิชาเภสัชศาสตร์ สีเขียวมะกอก (๖) สาขาวิชาเทคนิคการแพทย์ สีน้ำเงินอ่อน (๗) สาขาวิชาพยาบาล สีแสดคล้ำ (๘) สาขาวิชาเกษตรศาสตร์ สีเหลืองข้าวโพด (๙) สาขาวิชาแพทยศาสตร์ สีเขียว มาตรา ๕ เข็มวิทยฐานะของมหาวิทยาลัยเชียงใหม่สำหรับผู้ได้ปริญญามีลักษณะเป็นรูปสี่เหลี่ยมผืนผ้าปลายด้านล่างมน ทำด้วยโลหะ พื้นลงยาสีม่วงขอบโดยรอบเป็นสีทอง มีตรามหาวิทยาลัยอยู่ตรงกลาง สำหรับชายขนาด ๑.๕ x ๓เซนติเมตร หญิง ขนาด ๑.๕ x ๒.๕ เซนติเมตร มาตรา ๖ให้มหาวิทยาลัยเชียงใหม่จัดทำครุยวิทยฐานะและเข็มวิทยฐานะตามพระราชกฤษฎีกานี้ขึ้นไว้เป็นตัวอย่าง มาตรา ๗ให้นายกรัฐมนตรีรักษาการตามพระราชกฤษฎีกานี้ผู้รับสนองพระบรมราชโองการ จอมพลถนอม กิตติขจรนายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้คือ โดยที่พระราชบัญญัติมหาวิทยาลัยเชียงใหม่พ.ศ. ๒๕๑๒ ได้บัญญัติไว้ว่าการกำหนดปริญญา ชั้นของปริญญา อักษรย่อปริญญา ครุยวิทยฐานะและเข็มวิทยฐานะของมหาวิทยาลัยเชียงใหม่ให้ตราเป็นพระราชกฤษฎีกา จึงจำเป็นต้องตราพระราชกฤษฎีกาเพื่อกำหนดการว่าด้วยปริญญาครุยวิทยะฐานะ และเข็มวิทยฐานะดังกล่าวขึ้นใช้บังคับต่อไป พุทธชาด/แก้ไข ๒๒ตุลาคม ๒๕๔๕ [๑]รก.๒๕๑๒/๘๕/๘พ/๑ ตุลาคม ๒๕๑๒